شلون الشباب الحشاشه اليوم خمطت الكم شوية نكات تحشيشية
بلكت الله تعجبكم
عراقي ضاقت بية الدنيا بالعراق راح للسعودية كاللهم شغلوني كالولة شنشغلك ؟كاللهم اي شي حتى لو خادم الحرمين
مره اكو جني متلبس بواحد مصلاوي فالشيخ ديقره عليه ويكله اطلللللللع الجني شيكوله والله اني اريد اطلع بس خل ينطيني نعالي
بنية و ولد ديلعبون ختيلان جان البنية تكوله للولد اذا لكيتني تبوسني و اذا ملكيتني ترة اني بالكنتور
مرية كنتور غرفة نومها يفتح من وحده بس تفوت المصلحه جابت نجار سوا وراح وبقى نفس الشي رجعت عليه كالها راح اكعد بلكنتور اريد اشوف شلون ينفتح من تفوت المصلحه سدي الباب عليه وهو كاعد اجه رجلها فات ديبدل فتح الكنتور شافه جره النجار كله ادري لو هسه بيش ما احلفلك مصدك اني داانتضر المصلحه
حشاش يحجي لمرتة هلكد شاركت بمعارك وانتصرنة وهيجي ضربنة العدو ومرة بطلقة وحدة كتلت خمسين واحد كلتلة مرتة هيج انت شجاع ؟كللهة اي واللة حتى اتذكر بوحدة من المعارك استشهدت
شيخ دا يلقي خطبة كال المفروض عل كل متزوج من يدخل البيت يبوس ايد مرتة احد الكاعدين كالة يا شيخ بس اني ما مزوج كال الشيخ بوس ايدك وجه وكفة لان بعدك متزوجت
حشاش راح لامريكا شاف شباب مكتوب على تيشيرتاتهم كوكاكولا فراح كتب على دشداشتة نومي بصرة
واحد حشاش اول مرة يعلج كال والله ماانام الا اخللصها اليوم
واحد مايع واكف ورا الامام بالصلاة، فالامام يكول أستقيموا وأعتدلوا. فكال: أوكي حياتي جاهزين.
نايب ضابط طلع تقاعد فكر شيشتغل لأن راح يصير عنده فراغ كال خل اشتري سيارة كوستر واشتغل بيهه على باب الله اشترة الكوستر وشغل ابنه وياه سكن فد يوم هو شايل عبرية سرح فكرة للجيش اشلون جان يخدم نايب ضابط وابنه صاح بابا عندك واحد نازل كال غيبه انعل ابوه لابو النزله
شيخ جامع دخل على جماعه يحششون كلهم حرام عليكم كالوله وعليكم الحرام ورحمة الله ...
عراقي راح لامريكا شاف جلب يدفع عربة مال طفل وجلب يشتري من السوق بعدين اجة امريكي للعراق شاف جلب يشخط بسياج سال العراقي شنو هذه كالة هذا دهان وشاف جلب نايم جوة السيارة كلة وهذة شنو كلة هذا بنجرجي بعدين شاف جلب شارد وجلاب اثنين يركضون ورا كلة العراقي هذا فرار من الجيش
اكو واحد يبيع ويشتري بالحيوانات نزل جلب وباعه ونزل قرد وباعه ونزل دب فأجه واحد يشتريه كاله لاعيني مو للبيع جاي انزله نغمات